OzLabs/hebrew-wiki-articles huggingface dataset:
הגבירה משאלוט (ציור)

הגבירה משאלוט (באנגלית: The Lady of Shalott) הוא ציור בצבעי שמן של הצייר האנגלי ג'ון ויליאם ווטרהאוס, שנוצר בשנת 1888. בציור מתוארת הפואמה של אלפרד טניסון בעלת השם הזהה לציור משנת 1832. ווטרהאוס צייר שלוש גרסאות של היצירה, האחרות נוצרו בשנים 1894 ו-1915. הגבירה משאלוט היא יצירתו המפורסמת ביותר של ווטרהאוס, והיא ניחנת בסגנון האחווה הפרה-רפאליטית על אף שהיא התפרקה עשורים קודם לכן. בשנת 1894, היצירה נתרמה לציבור על ידי סר , והיא מוצגת לרוב במוזיאון טייט שבלונדון.

==אודות היצירה==
היצירה מבוססת על פואמה של אלפרד טניסון. בסיפור ישנה נערה הבורחת מטירה כדי לחפש את אהובה. הדמות של הנערה מבוססת על שחיזרה אחרי סר לנסלוט דו לאק לאחר שהוטלה עליה קללה שאילצה אותה להישאר בטירה קמלוט של המלך ארתור. ווטרהאוס צייר שלוש גרסאות לפואמה, ויצירה זו היא הראשונה מביניהן.

הציור מתאר את סיפורו של אלפרד טניסון "הגבירה משאלוט". על הגבירה מסיפור הוטלה קללה שאוסרת עליה לצאת מביתה או אפילו להסתכל ישירות דרך החלון. הדרך היחידה שלה להביט בעולם היא דרך מראה. הגבירה החלה לסרוג את הנוף שהיא רואה בהשתקפות של החלון במראה. בהזדמנות מסוימת הגבירה מפרה את הקללה ומסתכלת מבעד לחלון. לאחר מכן, היא מחליטה לעזוב את הטירה. בציור ניתן לראות את הגבירה יושבת בסירה ומביטה לאופק.

בקדמת הסירה ישנם צלב ומנורת לילה, ולידם נירות המסמלים את החיים. שני נירות כבויים, ואחד עתיד להיכבות, מה שמסמל את הקרבה למוות. היבט חשוב ביצירה הוא התיאור הריאליסטי שניכר בשמלתה של הגבירה בוהקת בלבן באופן שמודגש על הרקע בגוונים כהים, בתווי פניה העצובים של הגבירה וכדומה.

==קישורים חיצוניים==

== הערות שוליים ==

קטגוריה:ציורי שמן
קטגוריה:ציורים מהמאה ה-19
קטגוריה:נשים בציור
תוכנית רודרמן

תוכנית רודרמן היא תוכנית ללימודי יהדות ארצות הברית באוניברסיטת חיפה.

בשנת 2013 [https://israel.rudermanfoundation.org/he/עִבְרִית-אודות/staff/ קרן משפחת רודרמן] בניהולם של שירה וג'יי רודרמן ואוניברסיטת חיפה השיקו את התכנית האקדמית הראשונה מסוגה בישראל ללימודי יהדות ארצות הברית, בראשותו של הפרופסור גור אלרואי. [http://ajs.haifa.ac.il/index.php/he/ תוכנית רודרמן ללימודי יהדות ארצות הברית] היא תוכנית לתואר שני בחוג ל[http://israel-stu.haifa.ac.il/index.php/he/ לימודי ישראל]. התכנית עוסקת במגוון נושאים הקשורים ליהדות ארצות הברית, לחברה האמריקנית ולקשר החשוב וארוך השנים עם מדינת ישראל והחברה הישראלית בעבר ובהווה. התכנית כוללת סיור לימודי בן עשרה ימים בארצות הברית ומפגש בלתי אמצעי עם יהדות אמריקה, היכרות עם סטודנטים יהודים אמריקנים, אישי ציבור ואקדמיה, ביקור במוזיאונים והרצאות אורח.

==קישורים חיצוניים==
* [http://ajs.haifa.ac.il/index.php/he/ תוכנית רודרמן], באתר אוניברסיטת חיפה
* [https://israel.rudermanfoundation.org/he/event/ruderman-program-for-american-jewish-studies/ תוכנית רודרמן], באתר קרן רודרמן

קטגוריה:אוניברסיטת חיפה
Live from Clear Channel Stripped 2008

Live from Clear Channel Stripped 2008 הוא אלבום הופעה של הזמרת-יוצרת האמריקאית טיילור סוויפט.<ref name=":0"></ref> האלבום יצא לאור ב-23 באפריל 2020 על ידי חברת התקליטים ביג משין רקורדס.<ref name=":0" />

==מכירות==
האלבום עצמו מכר כ-33 יחידות בארצות הברית והגיע למעל כ-6,000 צפיות בשירי האודיו של האלבום ביוטיוב בשלושת הימים הראשונים. ההצלחה המסחרית הדלה יוחסה לקריאתה של סוויפט להחרים את האלבום במדיה החברתית; האלבום עצמו לא נכנס לאף אחד ממצעדי הבילבורד.

את האלבום הוציאו שלא בהסכמתה של סוויפט, אך היות שהיה חוזה בינה לבין ביג משין רקורדס, הוחלט כי האלבום ייצא לאור ויהיה חלק מהדיסקוגרפיה שלה.<ref></ref><ref></ref><ref></ref><ref></ref><ref></ref> בעקבות כך, קראה סוויפט להחרים את האלבום ולא להאזין לו או לרכוש אותו והכישלון המסחרי שלו היה מכוון מראש לבקשתה.<ref></ref><ref></ref><ref></ref><ref></ref>

==רשימת רצועות==

== קישורים חיצוניים ==

== הערות שוליים ==

קטגוריה:אלבומי הופעה מ-2020
קטגוריה:אלבומי טיילור סוויפט
קטגוריה:אלבומי הופעה באנגלית
קטגוריה:אלבומים שהופקו על ידי טיילור סוויפט
קטגוריה:אלבומי קאנטרי פופ
קטגוריה:אלבומי חברת ביג משין רקורדס
קבוצת נובו נורדיסק

קבוצת נובו נורדיסק (באנגלית: Team Novo Nordisk) היא קבוצת אופני כביש אמריקאית בדרג ה-UCI ProTeam, השני בחשיבותו לקבוצות. הקבוצה נתמכת על ידי חברת התרופות הדנית נובו נורדיסק, וידועה בשל מדיניות הרכש שלה, כשכל אנשי הרוכבים מאובחנים עם סוכרת מסוג 1, וגם מספר אנשי הצוות של הקבוצה, שביניהם הדירקטורים, מאובחנים עם מחלה זו.

== היסטוריה ==
הקבוצה נוסדה בשנת 2008 בידי פיל סוטרלנד וג'ו אלדריג, ונקראה "Team Type 1", במטרה לתת לרוכבים שמאובחנים עם סוכרת להגיע לרמות הגבוהות ביותר של הספורט. בשנת 2010 הפכה הקבוצה למקצוענית, כשעלתה לסבב הפרו קונטיננטל, השני בחשיבותו לקבוצות. באותה העונה הקבוצה גם עלתה מדרגה מבחינת רכש, כשצירפה לזלו בודרוגי, וב-2011 צירפה את אלכסנדר אפימקין, שלבש בעבר את החולצה הצהובה בטור דה פראנס, וזו הייתה הקבוצה האחרונה שאפימקין רכב בה.

ב-2013 הפכה קבוצת נובו–נורדיסק לקבוצה המקצוענית היחידה בעולם שכל רוכביה מאובחנים עם סוכרת. ב-2015 קיבלה הקבוצה הזמנה למונומנט מילאנו - סן רמו, ומאז היא בקביעות למרוץ וזה המרוץ הבכיר ביותר בה היא משתתפת.

== סגל הקבוצה ==

== קישורים חיצוניים ==

* 

== הערות שוליים ==

קטגוריה:קבוצות אופניים אמריקאיות
חב"דפדיה

חב"דפדיה היא אנציקלופדיית אינטרנט המבוססת על תוכנת מדיה-ויקי, העוסקת בעיקר בחסידות חב"ד. האתר מזוהה עם הזרם המשיחיסטי בחב"ד ומתייחס לרבי מלובביץ' כאל אדם חי.

==היסטוריה==
חב"דפדיה הועלתה לרשת בכ"ד בסיוון ה'תשס"ז; 10 ביולי 2007 בשם אינפופדיה כשהיא מכילה 1,000 ערכים. לאחר כחודשיים שונה שמה לחב"דפדיה. האתר חב"ד אינפו מממן את אחזקת האתר.

נכון לאוגוסט 2024 (מנחם אב ה'תשפ"ד) האתר מכיל מעל 11,000 ערכים.

==תוכני האתר==
האתר מתמקד בערכים הקשורים בחסידות חב"ד. בין הנושאים: אישים בחסידות, ניגוני החסידות, אירועים היסטוריים הקשורים בחסידות וביטויים מהלקסיקון החב"די .

חלק משמעותי באתר עוסק בתורת החסידות ובמושגים קבליים המופיעים גם בתורת החסידות.

תחום נוסף באתר הוא ערכים בנושאים שבעיקרם אינם קשורים בחסידות חב"ד, מקומות אישים ועוד שהאתר עוסק בהם תוך דגש עיקרי או בלעדי על ההקשר לחב"ד.

האתר נכתב על ידי גולשים רשומים ואורחים אנונימיים. הוא פתוח לעריכה של כל גולש, אך תכניו כפופים לוועדת רבנים התואמת לעמדת הזרם המשיחסטי בחסידות. כך למשל בערך על רבי מנחם מנדל שניאורסון נכתב שהוא "נעלם מעינינו" ולא שנפטר, ואין אזכור לקברו.

=== מבנה האתר ===
האתר כולל תשעה פורטלים מרכזיים בנושאים הקשורים לחסידות חב"ד: פורטל "נשיאי חב"ד" העוסק בשבעת אדמורי חב"ד, תורתם, ניגונים שחיברו, ובני משפחתם. פורטל "ימי חב"ד" תאריכים בתולדות החסידות. פורטל "גאולה ומשיח" ערכים המבארים נושאים ומושגים בנושאי הגאולה והמשיח. פורטל "תורת החסידות" נושאים ומושגים בתורת חסידות חב"ד. פורטל "תורת הנגלה" ערכים בנושא תנ"ך, משנה תלמוד והלכה תוך דגש על הקשר לתורת חב"ד. פורטל "ניגוני חב"ד" היסטוריה, תווים וביאורים. פורטל "ספרות חב"ד" ספרי חסידות חב"ד, ספרי ביאורים, ספרי הלכה ההולכים לפי פסיקות ומנהגי חב"ד, ועוד. פורטל "בית רבי" משפחתם המורחבת של אדמו"רי חב"ד. פורטל "אישי חב"ד" אישים מפורסמים בחסידות חב"ד. פורטל "הפצת המעיינות" שליחות, בתי חב"ד והפצת חסידות.

חלק מהתבניות הטכניות מבוססות על תבניות דומות בוויקיפדיה העברית.

==קישורים חיצוניים==
* 
* [https://chabad.info/magazine/274305 עשור למיזם הענק: הפנים שמאחורי מהפכת חב"דפדיה], אתר חב"ד אינפו, בסיון תשע"ז
* [https://chabad.info/news/602946/ האנציקלופדיה החב"דית חוגגת בר מצווה], אתר חב"ד אינפו, סיון תש"פ
* 

==הערות שוליים==

קטגוריה:אנציקלופדיות אינטרנט
קטגוריה:אתרים מבוססי תוכן משתמש
קטגוריה:אתרי אינטרנט חרדיים
קטגוריה:אתרי אינטרנט שהושקו ב-2007
קטגוריה:אתרי ויקי
קו העוני במאה העשרים ואחת

קו העוני במאה העשרים ואחת הוא פזמון שכתב, הלחין וביצע מיקי גבריאלוב. השיר יצא לאור בשנת 2020.

==רקע==
השיר נכתב על ידי גבריאלוב על רקע זה שגדל במשפחה ענייה. השיר נכתב בשנת 2018 כשיר מחאה עוד לפני התפרצות נגיף הקורונה בישראל, אך גבריאלוב לא הוציא אותו באותה עת. עם תחילת המשבר הכלכלי בעקבות הקורונה, החליט גבריאלוב להוציאו. השיר זוהה עם המשבר הכלכלי בעקבות הצעדים שננקטו כנגד המגפה.

על כתיבת השיר סיפר גבריאלוב:"“השיר נכתב מהרגשה שלי שמעמד הפועלים הולך ונשחק, כשהמעמד התחתון הוא מי שנותן דלק למדינה. אנשים שעובדים ומשלמים מיסים, נמצאים בתחתית הסולם. כשהייתי בן עשר חוויתי יחד עם כולם את תקופת הצנע. אימי הייתה שולחת אותי למכולת עם תלושי מזון לקנות ביצים אורז, חלב, לחם שחור. הזיכרון חרוט בי ולא עוזב. לכן עוני מפריע לי מאד".

== ראו גם ==
* קו העוני

==קישורים חיצוניים==
* 
* [https://www.nli.org.il/he/items/NNL_MUSIC_AL997008730628505171/NLI לדף השיר] באתר הספרייה הלאומית

==הערות שוליים==

קטגוריה:שירי 2020
קטגוריה:סינגלים מ-2020
קטגוריה:שירים שהולחנו על ידי מיקי גבריאלוב
קטגוריה:שירי מחאה בעברית
תיאודור קלוצה

קברו של קלוצה
תיאדור קלוצה (בגרמנית: Theodor Kaluza; ) היה מתמטיקאי גרמני שתרם רבות לפיזיקה המודרנית, נודע בעיקר בגלל תאוריית קלוצה-קליין.

==ביוגרפיה==
קלוצה נולד באופולה למשפחה קתולית מהעיר רטיבור שבפרובינציית שלזיה במלכת פרוסיה (כיום בפולין). קלוצה נולד בכפר וילהמסטאל, שהפך לחלק מאופולה כעבור שנים מעטות. הוא העביר את ילדותו בקניגסברג, שבה שימש אביו מקס קלוצה פרופסור לאנגלית. הוא למד מתמטיקה באוניברסיטת קניגסברג, וקיבל תואר דוקטור על תזה שנושאה טרנספורמציית צ'ירנהאוס .

אף על פי שהתמקד במתמטיקה, התעניין גם בתורת היחסות. באפריל 1919 הבחין שכאשר פתר משוואת של תורת היחסות הכללית באמצעות חמישה ממדים, המשוואות של ג'יימס קלרק מקסוול על אלקטרומגנטיות נכנסו בצורה חלקה. הוא כתב לאלברט איינשטיין שהאיץ בו לפרסם את ממצאיו. הם פורסמו לבסוף ב-1921 תחת הכותרת "Zum Unitätsproblem der Physik" (לבעיית האחדות של הפיזיקה).

ב-1929 מונה לפרופסור באוניברסיטת קיל, וב-1935 מונה לפרופסור באוניברסיטת גטינגן, שם נשאר עד פטירתו ב-19 בינואר 1954.

גם בנו שנולד ב-1910 נקרא תיאודור קלוצה, וגם הוא היה מתמטיקאי נודע.

==קישורים חיצוניים==

* 

קטגוריה:מתמטיקאים גרמנים
קטגוריה:גרמנים שנולדו ב-1885
קטגוריה:גרמנים שנפטרו ב-1954
סינובאק

סינובאק (באנגלית: Sinovac) היא חברה ביו-פרמצבטית המתמקדת במחקר, פיתוח, ייצור ומסחור של חיסונים המגנים מפני מחלות זיהומיות בבני אדם. החברה ממוקמת בבייג'ינג, סין.

החיסונים המסחריים של סינובאק כוללים את Healive (נגד הפטיטיס A), Bilive (נגד צהבת A ו-B), אנפלו (נגד שפעת), Panflu (נגד H5N1) ו-PANFLU.1 (נגד H1N1). חברת סינובאק מפתחת בימינו חיסון נגד שפעת אוניברסלית וחיסון נגד דלקת המוח היפנית, כמו גם חיסון נגד קורונה .<ref>Google Finance, url=https://www.google.com/finance?q=Sinovac</ref>

סינובאק מפתחת חיסונים נגד וירוס 71, שפעת אוניברסלית, דלקת המוח היפנית וכלבת אדם.

באמצע אפריל 2020, סין אישרה ניסוי קליני לחיסון אפשרי נגד נגיף הקורונה שפותח על ידי סינובאק, שהחלה ניסויים שלו בברזיל.<ref></ref> הניסויים הראו מידת הצלחה של 84% והחיסון CoronaVac אושר לשימוש. במהלך שנת 2021 נעשה בו שימוש נרחב במדינות אמריקה הדרומית, אמריקה המרכזית, אסיה ומזרח אירופה.

== קישורים חיצוניים ==

* 

== הערות שוליים ==

קטגוריה:חברות סיניות
קטגוריה:יצרני תרופות
קטגוריה:חברות שמפתחות חיסונים נגד COVID-19
סן דייגו סיילס

סן דייגו סיילס (באנגלית: San Diego Sails) הייתה קבוצת כדורסל מהעיר סן דייגו, קליפורניה, אשר שיחקה בליגת ה-ABA בין השנים 1972–1975. בשלוש עונותיה הראשונות נקראה "סן דייגו קונקיסטדורס". לאורך תקופת פעילותה רשמה את מאזן הניצחונות הנמוך ביותר מבין קבוצות הליגה: 101 ניצחונות ו-162 הפסדים (38.4%).

==היסטוריה==
הקבוצה הוקמה והצטרפה לליגת ה-ABA בשנת 1972, ובכך הייתה הקבוצה הראשונה (והיחידה) אשר נוספה לליגה מאז הקמתה בשנת 1967. בעונת הבכורה שלה העפילה סן דייגו לשלב הפלייאוף, על אף שרשמה מאזן שלילי 30–54, והודחה כבר בסיבוב הראשון. לקראת עונת 1973/1974 פוטר המאמן הראשי קיי. סי. ג'ונס, ובמקומו מונה וילט צ'מברלין בן ה-37 בתור מאמן-שחקן. אולם, בשל תביעה מצד קבוצתו הקודמת, לוס אנג'לס לייקרס, נמנע מצ'מברלין לשחק עבור הקונקיסטדורס, והוא שימש רק כמאמן הקבוצה. סן דייגו סיימה את העונה עם המאזן השביעי בטיבו בליגה (37–47), והודחה פעם נוספת בסיבוב הפלייאוף הראשון.

בקיץ 1975 החליפה הקבוצה את שמה ל"סן דייגו סיילס", ושינתה את סמלה, מדיה וצבעיה; על אף המיתוג מחדש המשיכה הקבוצה לסבול ממיעוט צופים, ובנובמבר 1975, לאחר 11 משחקים בעונת 1975/1976, התפרק המועדון. לאורך תקופת פעילותה השתתפו שלושה משחקני הקבוצה במשחק האולסטאר של ה-ABA – סטו ג'ונסון, צ'אק ויליאמס וקולדוול ג'ונס.

==מאזנים לפני עונה==
{| class="wikitable" style="text-align:center"
|-
! עונה || שם || מאמן || ניצחונות || הפסדים || % ניצחונות || פלייאוף
|-
| 1972/1973 || סן דייגו קונקיסטדורס || קיי. סי. ג'ונס || 30 || 54 || 35.7% || הפסד בחצי גמר המערב
|-
| 1973/1974 || סן דייגו קונקיסטדורס || וילט צ'מברלין || 37 || 47 || 44.0% || הפסד בחצי גמר המערב
|-
| 1974/1975 || סן דייגו קונקיסטדורס || אלכס גרוזה, בריל שיפלי || 31 || 53 || 36.9% || —
|-
| 1975/1976 || סן דייגו סיילס || ביל מוזלמן || 3 || 8 || 27.3% || —
|}

==קישורים חיצוניים==

* [https://www.basketball-reference.com/teams/SDS/ סיכום העונות של המועדון], באתר Basketball-reference.com

==הערות שוליים==

קטגוריה:קבוצות ABA
קטגוריה:קבוצות כדורסל אמריקאיות
קטגוריה:סן דייגו: מועדוני ספורט
תותח רכוב 102/35 על פיאט 634N

תותח 102/35 (מוצג ב[[מוזיאון ההעפלה וחיל הים בחיפה)]]
פיאט 634N (באיטלקית: Fiat 634N) היא משאית, נושאת תותח רכוב 102/35 מתוצרת Fiat Veicoli Industriali , חברת בת של קונצרן הרכב האיטלקי פיאט אשר יוצרה במהלך מלחמת העולם השנייה בין השנים 1941–1942 באיטליה עבור הצי המלכותי האיטלקי.

=="פיאט 634N"==
* מנוע דיזל תוצרת "פיאט", סוג מנוע "Fiat 355C".
* הנעה 4x2.
* צוות: 2 + 6.
* טווח נסיעה: 420 ק"מ.
* קיבולת מכל דלק - 140 ליטר.
* יחס כוח / משקל - 12.9 כ"ס ל-1 טון.

=="תותחי 102/35"==
"תותחי 102/35" שיוצרו משנת 1914 שימשו כתותח ימי, תותח נ"מ, תותח חוף, תותח רכבת ותותח שדה.

התותחים הורכבו על שלדות המשאיות בשנת 1941 במפעל ""פיאט טריפולי" ויועדו כתותחי ארטילריה רכובה נ"מ, קליבר - 102 מ"מ, טיווח :360° מעלות, משקל תותח - 1,220 ק"ג, נטלו חלק בקרבות בצפון אפריקה.

==ראו גם==
* פיאט 634
* ספא דובונקה 35

==הערות שוליים==

קטגוריה:משאיות
634N
קטגוריה:כלי רכב שהושקו ב-1941
קטגוריה:כלי רכב איטלקיים
קטגוריה:כלי רכב צבאיים
קטגוריה:תותחים נגד מטוסים
ללא גורל (סרט)

ללא גורל (בהונגרית: Sorstalanság) הוא סרט קולנוע הונגרי בבימויו של לאיוש קולטאי, אשר יצא לאקרנים בשנת 2005. אימרה קרטס, שכתב את הספר "ללא גורל" שעליו מבוסס הסרט, היה אחראי גם לתסריט. המוזיקה הולחנה על ידי אניו מוריקונה ואחד משיריו בוצע על ידי ליסה ג'רארד. בתפקיד הראשי בתור הנער גיורגי מופיע מרסל נוג', ובתפקיד אורח, בתור חייל אמריקאי, מופיע דניאל קרייג.

זהו אחד הסרטים היקרים ביותר שהופקו בהונגריה, בעלות של 12 מיליון דולר, הפקה הונגרית-גרמנית-בריטית בסיוע קרנות שונות בעולם (כולל קרן רבינוביץ הישראלית), ומופיעים בו 140 שחקנים וכ-500 ניצבים. הסרט הוקרן בפסטיבלי קולנוע רבים בעולם, היה הבחירה הרשמית בפסטיבל הסרטים בברלין ובפסטיבל הסרטים בקרלובי וארי והוצג בין היתר בפסטיבל טורונטו ובפסטיבלי סרטים באדינבורו, שיקגו ולוס אנג'לס.

==עלילה==

==לקריאה נוספת==
* לילי הלפרט-זמיר, "הסרט ללא גורל מאת אימרה קרטס", בספר בין היסטוריה למִבדה: שואת יהודי הונגריה, מכון מופ"ת, 2015, עמ' 173–175

==קישורים חיצוניים==

* 
* [https://www.yadvashem.org/he/education/educational-materials/film-reviews/fateless.html "ללא גורל" - במאי: לאיוש קולטי], באתר "יד ושם"
* 
* [http://www.cinemaproject.org.il/ns/index.php?option=com_k2&view=item&id=326:ללא-גורל&Itemid=77 ללא גורל], באתר "פרויקט הקולנוע"

קטגוריה:סרטים על השואה
קטגוריה:סרטי 2005
קטגוריה:סרטים הונגריים
קטגוריה:סרטים מבוססי ספרים
קטגוריה:סרטים עם פסקול מאת אניו מוריקונה
מגנוליות מופלאות

מגנוליות מופלאות (באנגלית: Sweet Magnolias) היא סדרת טלוויזיה מסוגת דרמה רומנטית, שפותחה על ידי שריל ג'יי אנדרסון ומבוססת על הספר "מגנוליות מופלאות" מאת שריל וודס. בסדרה מככבים ג'ואנה גרסיה, ברוק אליוט, לוגן אלן, קרסון רולנד והת'ר הדלי. הסדרה עלתה לראשונה ברשת נטפליקס ב-19 במאי 2020.<ref name="SeriesPremiereDate"></ref> ביולי 2020 חודשה הסדרה לעונה שנייה, שעלתה לשידור ב-4 בפברואר 2022.<ref name="S2Renewal"></ref>

במאי 2022 הסדרה חודשה לעונה שלישית. העונה השלישית עלתה לשידור ביולי 2023 בנטפליקס. 

== עלילה ==
הסדרה עוקבת אחר "שלוש נשים שהן חברות ילדות מדרום קרוליינה, כשהן מלוות זו את זו דרך המורכבות של רומנטיקה, קריירה ומשפחה."<ref name="SeriesOrder"></ref>

== שחקנים ודמויות ==
=== דמויות ראשיות ===
* ג'ואנה גרסיה בתפקיד מאדי טאונסנד, גרושה טרייה מדרום קרוליינה שמנסה לחזור לשוק העבודה. היא חלק מקבוצת חברות שקראו לעצמן "מגנוליות מופלאות".
*הת'ר הדלי בתפקיד הלן דקאטור, עורכת דין מוכשרת. היא החברה הטובה ביותר של דיינה סו ומאדי, וחלק מה"מגנוליות המופלאות". היא קנתה אחוזה לבניית ספא עם מאדי ודיינה סו.
* ברוק אליוט בתפקיד דיינה סו סאליבן, שף ובעלים של מסעדה בשם סאליבן. היא החברה הטובה ביותר של הלן ומאדי וחלק מה"מגנוליות המופלאות".
* לוגן אלן בתפקיד קייל טאונסנד, בנם הצעיר של מאדי וביל שהוא תלמיד בית ספר תיכון. מאוהב באנני.
* אנליס ג'אדג' בתפקיד אנני סאליבן, בתה של דיינה סו. היא מיודדת עם האחים טאונסנד וצלמת נלהבת.מאוהבת בטיי. 
* קרסון רולנד בתפקיד טיילר "טיי" טאונסנד, בנם הבכור של מאדי וביל שהוא תלמיד בתיכון ושחקן בקבוצת הבייסבול.יש לו חברה אבל הוא מאוהב באנני ומכחיש את זה.
* ג'סטין ברוינינג בתפקיד קאל מדוקס, מאמן הבייסבול של טיי בו מאדי מעוניינת מבחינה רומנטית. הוא היה שחקן בייסבול מקצועי לשעבר.
* כריס קליין בתפקיד ביל טאונסנד, בעלה לשעבר של מאדי ורופא משפחה.
* ג'יימי לין ספירס בתפקיד נורין פיצגיבונס, ארוסתו ההרה של ביל שהייתה המאהבת שלו.

== פרקים ==

== תגובות ==
גילי איזיקוביץ כתבה באתר "הארץ" השוותה את הסדרה לבנות גילמור וכתבה כי היא "הניסיון של נטפליקס למקם סדרת דרמה נשית רגשנית על המדף שבו גרות בכיף סדרות וסרטי עבר". סמדר שילוני סקרה את הסדרה בשלילה באתר "ynet" וכתבה "הכל גנרי עד אימה וצפוי להכאיב, והדיאלוגים הצ'יזיים נשמעים כאילו נכתבו על ידי מחולל קלישאות שנהנה להגיד 'דיינה סו'".

באתר Rotten Tomatoes ישנו ציון משוקלל חיובי של 78%.<ref></ref>

== קישורים חיצוניים ==

== הערות שוליים ==

קטגוריה:נטפליקס: תוכניות וסדרות
קטגוריה:סדרות טלוויזיה המבוססות על ספרים
קטגוריה:סדרות טלוויזיה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
הר האקל

הר האקל (באנגלית: Mount Huckle) הוא הר מכוסה קרח בסמוך לקצה הצפוני של רכס דאגלס במזרח האי אלכסנדר, שבאנטארקטיקה. 

גובהו של ההר 2,500 מטרים מעל פני הים, והוא ההר הרביעי בגובהו באי אלכסנדר (אחרי הר קופולה וגבוה מהר פריז באזור הרי רואן).

ההר ממוקם 11 קילומטרים דרומית - דרום-מזרחית מהר ספיבי; בצדו המערבי של קרחון טוינבי; 14 קילומטרים ממפרץ ג'ורג' השישי.

== היסטוריה ==
=== גילוי ההר ===

הר ניקולאס נצפה ממרחק לראשונה ב-21 בינואר 1909, על ידי המשלחת הצרפתית לאנטארקטיקה בפיקודו של ז'אן-באטיסט שארקו; שארקו לא הבין שההר הוא חלק מהאי אלכסנדר, וסבר שהוא שייך לארץ גרהאם.

ההר צולם מהאוויר על ידי המשלחת הבריטית אל ארץ גרהאם ב-16 באוגוסט 1936 וב-1 בפברואר 1937 בהנהגת ג'ון רידוך ריימיל (המשלחת גילתה כי האי אלכסנדר הוא אי, ולא חלק מארץ גרהאם).

ההר נסקר על הקרקע על ידי סקר שטחי חסות איי פוקלנד בשנת 1948.

=== מקור השם ===

ההר נקרא על שמו של ג'ון סידי רודני האקל (John Sydney Rodney Huckle), שסייע לסקר שטחי חסות איי אפוקלנד, בביצוע המיפוי של צידו המערבית של מפרצון ג'ורג' השישי בשנת 1949.

== ראו גם ==

* הר ספיבי
* הר סטיבנסון
* הר סנדרסון

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=TrHtBgAAQBAJ&pg=PT175&lpg=PT175&dq=%22Mount+Huckle%22&source=bl&ots=g8gnazevqz&sig=ACfU3U3TW50Ps0fKQ0BfGQ00PrtDMmxL_w&hl=en&sa=X&ved=2ahUKEwjXxOLrluTqAhXkmFwKHQzxDVY4ChDoATAJegQICRAB#v=onepage&q=%22Mount%20Huckle%22&f=false Mountaineering in Antarctica: complete guide: Travel guide]</div>

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA377&lpg=PA377&dq=%22Mount+Huckle%22&source=bl&ots=qbXHvqPiv7&sig=ACfU3U25cTn5qLtjBtZhYhw0di2_acb6RA&hl=en&sa=X&ved=2ahUKEwjXxOLrluTqAhXkmFwKHQzxDVY4ChDoATAGegQICBAB#v=onepage&q=%22Mount%20Huckle%22&f=false Sailing Directions (planning Guide) and (enroute) for Antarctica], P 377</div>

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:7106 הר האקל] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=6704&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר האקל] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-huckle-antarctica/ הר האקל] באתר peakery (מרחקים לאתרים סמוכים)
* [https://www.peakfinder.org/?lat=-69.6246&lng=-69.8672&azi=292&zoom=5&ele=2500&name=Mount%20Huckle תרשים הנוף הנשקף מהר האקל] באתר peakfinder
* [https://www.mountain-forecast.com/peaks/Mount-Huckle/forecasts/2550 תחזית מזג אוויר עדכנית ארוכת טווח עבור הר האקל (לפי גבהים)]

== הערות שוליים ==

האקל
יחסי אוגנדה–רוסיה

יחסי אוגנדה–רוסיה הם היחסים הדיפלומטיים שבין המדינות רוסיה ואוגנדה. לרוסיה שגרירות בקמפלה ולאוגנדה שגרירות במוסקבה.<ref></ref> הקשרים בין המדינות ידידותיים.

== היחסים בין שתי המדינות ==
ברית המועצות כוננה יחסים דיפלומטיים עם אוגנדה ב-11–12 באוקטובר 1962. בשנת 1964, ברית המועצות ואוגנדה חתמו על הסכם סחר והסכם על שיתוף פעולה כלכלי וטכני, אשר קבע הלוואה של 14 מיליון רובל לאוגנדה. ביוני 2004, נשיא אוגנדה יובי מוסבני ניהל שיחה קצרה עם נשיא רוסיה ולדימיר פוטין באי הים, פסגת ה-G8. ביוני 2008 - סגן שר החוץ הראשון של הפדרציה הרוסית אנדריי דניסוב ביקר בקמפלה וחתם על מזכר ההתייעצויות בין משרדי החוץ של רוסיה ואוגנדה. היחסים הדו-צדדיים הפעילים ביותר החלו להתפתח בשנים 2009 ו-2010. באוגוסט 2009 היה נשיא אוגנדה יוורי מוסווני במוסקבה בביקור פרטי. הוא קיים שיחות עם שר החוץ סרגיי לברוב, ועם שר המסחר והתעשייה הרוסית יבגני פרימקוב. המנהיג האוגנדי גם ביקר בסלון האווירי במוסקבה בז'וקובסקי, במוזיאון הטנקים בקובינקה, החברה-היצרנית של ציוד לתעשיית מזון FSUE. ב-6 ביוני 2011 ניהלו נשיא הפדרציה הרוסית דמיטרי מדבדב ונשיא אוגנדה יוורי מוסווני שיחה טלפונית. בשנת 2010 מחזור המסחר, על פי שירות המכס הפדרלי של רוסיה הסתכם ב-49 מיליון דולר. רוסיה ייצאה סחורה לאוגנדה בשווי 29.3 מיליון דולר (חיטה, תרופות, צמיגים, מתכות, חלפים), יבוא - 19.7 מיליון דולר (אגוזי קשיו, תה, קפה, תבלינים, טבק). באוגנדה יש ייצוג של מפעל המסוקים קאזאן, הוא קבוצת מומחים רוסים לתפעול ותחזוקת מסוקים. בפברואר 2011 קבוצת משקיפים מוועדת הבחירות המרכזית ברוסיה עבדו בבחירות הכלליות באוגנדה.

== קישורים חיצוניים ==

== הערות שוליים==
זווית מרכזית

זווית AOB היא זווית מרכזית
במעגל, זווית מרכזית היא זווית שקודקודה במרכז המעגל ושוקיה הם שני רדיוסים במעגל. גודל הזווית ברדיאנים שווה לאורך הקשת שזווית זו חותכת ממעגל שרדיוסו 1. גודלה של זווית מרכזית הוא או רדיאנים.

בהגדרה של זווית מרכזית הנשענת על נקודות A ו-B שנמצאות על המעגל, יש לקבוע האם זו הזווית הקמורה (<180°) או הקעורה (>180°). שתי זוויות אלה שוות בגודלן כאשר הזווית המרכזית היא בת 180° (והזווית המרכזית היא למעשה קוטר).

כאשר הקשת הקטנה התחומה בין שוקי הזווית המרכזית היא באורך L, ורדיוס המעגל הוא באורך R, היקף המעגל הוא והקשת L היא החלק <math>\frac{\Theta}{2 \pi} </math> של ההיקף, ומכאן:
:<math>L=\frac{\Theta}{2 \pi} \cdot 2 \pi R \, \Rightarrow \, \Theta = \frac{L}{R}</math>

כאשר המשיק למעגל בנקודה A והמשיק למעגל בנקודה B נפגשים בנקודה P מחוץ למעגל, אז (הקמורה) ו- משלימות זו את זו ל-180°. 

גודלה של זווית היקפית, הנשענת על אותה קשת שעליה נשענת זווית מרכזית, שווה לחצי גודלה של הזווית המרכזית. 

שוקי הזווית המרכזית והקשת התחומה ביניהן יוצרים גזרה. היחס בין שטח הגזרה לכלל שטח העיגול שווה ליחס בין הזווית המרכזית לסיבוב שלם, השווה ליחס בין אורך הקשת של הגזרה לבין היקף המעגל כולו. כלומר שטח הגזרה הוא:
<math>S = \frac{ \theta \cdot r^2}{2} = \frac{L \cdot r}{2} </math>
כאשר <math>L</math> הוא אורך הקשת והזוויות נמדדת ברדיאנים.

==זווית מרכזית במצולע משוכלל==
למצולע משוכלל בעל n צלעות יש מעגל חוסם העובר דרך כל קודקודי המצולע. מרכז המעגל הוא גם מרכז המצולע, וגודל זווית מרכזית הנשענת על שני קודקודים סמוכים הוא <math>2\pi/n</math>.

==קישורים חיצוניים==
* 

קטגוריה:מעגל
קטגוריה:זוויות
אולה איינה

טמיטאיו אולופיסאיו אולוולואה איינה (באנגלית: Temitayo Olufisayo Olaoluwa Aina; נולד ב-8 באוקטובר 1996) הוא כדורגלן ניגרי-אנגלי, המשחק בעמדת המגן בנוטינגהאם פורסט ובנבחרת ניגריה.

==קריירת מועדונים==
איינה הצטרף לקבוצת הילדים של צ'לסי כשהיה בן 11. ב-19 ביולי 2014, איינה ערך את הופעת הבכורה שלו בקבוצה הבוגרת במסגרת משחקי טרום העונה נגד ווימבלדון.

ב-6 ביולי 2016, חתם על חוזה לארבע שנים בצ'לסי. ב-23 באוגוסט 2016, איינה רשם את הופעת הבכורה שלו במשחק רשמי בניצחון 2–3 נגד בריסטול רוברס במסגרת גביע הליגה האנגלי. ב-15 באוקטובר 2016, איינה ערך את הופעת הבכורה שלו בפרמייר ליג בניצחון 0–3 נגד לסטר סיטי.

ב-11 ביולי 2017, איינה הושאל להול סיטי. ב-5 באוגוסט 2017, ערך את הופעת הבכורה שלו בקבוצה בתיקו 1-1 נגד אסטון וילה. ב-6 בינואר 2018, כבש את שער הבכורה שלו בקריירה בניצחון 0–1 נגד בלקברן רוברס במסגרת גביע ה-FA.

ב-14 באוגוסט 2018, הושאל לטורינו מהסרייה א', זמן קצר שחתם על חוזה חדש בצ'לסי לשלוש שנים. ב-11 ביוני 2019, טורינו מימשה את האופציה על איינה, והאחרון חתם בקבוצה לשלוש עונות.

ב-11 בספטמבר 2020 חזר איינה לפרמייר ליג כאשר הושאל לפולהאם לעונה אחת.

ב-22 ביולי 2023 חתם איינה בנוטינגהאם פורסט לעונה אחת.

==קריירה בינלאומית==
איינה, נולד באנגליה להורים ממוצא ניגרי, לכן הוא זכאי לייצג את שתי הנבחרות הלאומיות של מדינות אלו. בצעירותו, איינה שיחק בכל הנבחרות הצעירות של אנגליה.

במאי , איינה הצטרף לנבחרת ניגריה. ב-7 באוקטובר 2017, איינה ערך את הופעת הבכורה שלו בנבחרת בניצחון 0–1 נגד . איינה, נכלל בסגל המורכב של הנבחרת לקראת מונדיאל 2018, אך לא נכלל בסגל הסופי.

איינה השתתף עם הנבחרת בגביע אפריקה לאומות 2019.

נכלל בסגל נבחרת ניגריה לטורניר גביע אפריקה לאומות 2023.

==קישורים חיצוניים==

== הערות שוליים ==

קטגוריה:כדורגלנים אנגלים
קטגוריה:כדורגלנים ניגרים
קטגוריה:מגני כדורגל אנגלים
קטגוריה:מגני כדורגל ניגרים
קטגוריה:לונדון: כדורגלנים
קטגוריה:כדורגלני צ'לסי
קטגוריה:כדורגלני האל סיטי
קטגוריה:כדורגלני טורינו
קטגוריה:כדורגלני פולהאם
קטגוריה:כדורגלני נוטינגהאם פורסט
קטגוריה:כדורגלני נבחרת ניגריה
קטגוריה:ספורטאים ניגרים באיטליה
קטגוריה:ספורטאים זרים באיטליה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ניגרים שנולדו ב-1996
קטגוריה:אנגלים שנולדו ב-1996
Journey to Fearless

Journey to Fearless (בעברית: מסע ללא פחד) הוא סרט מיני תיעודי תלת-חלקי מוזיקלי בכיכובה של הזמרת-יוצרת האמריקאית טיילור סוויפט ששודר במקור ב-The Hub, החל מ-22 באוקטובר 2010.<ref></ref> אלבום וידאו מיוחד שאורכו 135 דקות הופץ בפורמטים של בלו-ריי ו-DVD על ידי שאוט! פקטרוי ב-11 באוקטובר 2011.<ref>[http://www.bestbuy.com/site/Journey+to+Fearless+%5B1/10%5D+-+Widescreen+Dolby+Dts+-+Blu-ray+Disc/3541376.p?id=2270055&skuId=3541376&st=taylor%20swift%20journey%20to%20fearless&lp=1&cp=1 Best Buy: Taylor Swift: Journey to Fearless]</ref><ref>[https://www.amazon.com/dp/B005FNJL4I Amazon.com: Taylor Swift: Journey to Fearless]</ref>

בסך הכול צפו בו כ-106,000 צופים.<ref>[http://kidscreen.com/2011/07/29/the-hub-ratings-shows-some-momentum/ The Hub ratings shows some momentum]</ref>

== תקציר ==
בעקבות הצלחת סיבוב ההופעות "Fearless Tour" של טיילור סוויפט, הוחלט כי ייצא עליו סרט תיעודי והוא הופץ בהמשך על גבי DVD ותקליטור בפורמט של בלו-ריי. הסרט התיעודי שודר בין ה-22 באוקטובר 2010 ועד 24 באוקטובר 2010, בשעה 19:00. הסרט עוקב אחר סוויפט ומציג את מאחורי הקלעים של סיבוב ההופעות.

כמו כן, הסרט כולל קטעי וידאו אישיים של סוויפט וקטעים מתוך מופעים שהתקיימו במסגרת סיבוב ההופעות.

== הופעות ==
=== חלק 1 ===
1. "You Belong with Me" 
2. "Tim McGraw" 
3. "Fifteen" 
4. "Teardrops on My Guitar" 
5. "Our Song"

=== חלק 2 ===
6. "Today Was a Fairytale" 
7. "Love Story" 
8. "Hey Stephen" 
9. "Tell Me Why" 
10. "The Best Day" 

=== חלק 3 ===
11. "Fearless" 
12. "Forever & Always" 
13. Picture to Burn" 
14. "Should've Said No"

== צוות ==
כולם בתפקיד עצמם.
* טיילור סוויפט
* אנדריאה סוויפט
* סקוט סוויפט
* אביגיל אנדרסון
* עמוס הלר
* גרנט מיקלסון
* אל וילסון
* פול סידוטי
* מייק מדוז
* קייטלין אוונסון
* אליזבת "ליז" הוט
* קלייר קלוויי
* לייסי מייסון
* צ'ריטי ברוני

== גרסאות בלו-ריי ו-DVD ==
הסרט התיעודי הופץ על גבי תקליטור בלו-ריי וגם על גבי DVD, ב-11 באוקטובר 2011. הבלו-ריי מכיל את כל שלושת הפרקים (הסרט השלם כביכול) וארבעה עשר המופעים שקוימו במסגרת סיבוב ההופעות "Fearless Tour".<ref></ref>

== נתוני מכירות ==
{| class="wikitable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|15,000
|}

== קישורים חיצוניים ==

== הערות שוליים ==

קטגוריה:אלבומי וידאו מ-2011
קטגוריה:אלבומי טיילור סוויפט
קטגוריה:אלבומי וידאו באנגלית
קטגוריה:תוכניות מוזיקה
הדיוויזיה השישית (האימפריה הגרמנית)

הדיוויזיה השישית (בגרמנית: 6. Division) הייתה דיוויזיה של צבא הקיסרות הגרמנית. הדיוויזיה לחמה במלחמת אוסטריה–פרוסיה, מלחמת צרפת–פרוסיה ובמלחמת העולם הראשונה, ופורקה עם סיומה.

==היסטוריה==
הדיוויזיה הוקמה בדיסלדורף בנובמבר 1816 כחטיבה, וב-5 בספטמבר 1818 הפכה לדיוויזיה ה-6. חיילי הדיוויזיה גויסו מפרובינציית ברנדנבורג, ובפרט מאזור ברנדנבורג. בשנת 1820 עבר מטה הדיוויזיה לטורגאו, ובשנת 1850 הוא עבר לברנדנבורג. בשנת 1866 לחמה הדיוויזיה במלחמת אוסטריה–פרוסיה והשתתפה בקרב קניגרץ, ובמלחמת צרפת-פרוסיה היא לחמה בקרב מארס-לה-טור, קרב גרבלוט ובמהלך המצור על מץ.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-3 בפיקוד אוואלד פון לוכו, אשר היה חלק מהארמייה הראשונה. הדיוויזיה נטלה חלק בקרבות מונס, לה קאטו ובקרב על המארן. לאחר מכן השתתף בהדיפת המתקפות הצרפתיות בסואסון יומיים קודם לכן. לאחר מכן השתתף בבלימת המתקפות הצרפתיות באראס ובלה באסה. באוקטובר 1915 הועברה הדיוויזיה לסרביה, שם השתתפה במערכה המוצלחת לכיבוש הארץ, ולאחר מכן היא הועברה בחזרה לחזית המערבית והשתתפה בקרב ורדן וב. בשנת 1917 היא לחמה במהלך הקרב השני על האן, ולאחר מכן הועברה לתקופה קצרה לחזית המזרחית. בשנת 1918 היא לחמה במתקפת האביב, ובכלל זה הקרב השלישי על האן, ולאחר מכן לחמה במתקפת מאה הימים. לאחר המלחמה חזרה הדיוויזיה לגרמניה, וב-20 ביוני 1919 פורקה הדיוויזיה.

==מפקדים==
* וילהלם פון רדזוויל (6 במרץ 1848–18 בפברואר 1852)
* וילהלם פון תימן (19 בפברואר 1852–25 באוקטובר 1854)
* קרל פון הרמן (26 באוקטובר 1854–6 ביוני 1856)
* פרידריך אדולף פון ויליזן (7 ביולי 1856–7 ביולי 1858)
* אלברט פון קורצפלייש (8 ביולי 1858–9 במרץ 1863)
* גוסטב פון מנשטיין (10 במרץ 1863–25 בינואר 1867)
* גוסטב פון בודדנברוק (26 בינואר 1867–17 באוגוסט 1871)
* קורט פון שוורין (18 באוגוסט 1871–18 בנובמבר 1876)
* רודולף פון מנטויפל (19 בנובמבר 1876–13 בינואר 1879)
* אוטו פון פרסטר (14 בינואר 1879–4 בנובמבר 1882)
* קרל פון לאריש (11 בנובמבר 1882–14 בינואר 1887)
* גוטליב פון היזלר (15 בינואר 1887–21 במרץ 1889)
* פרידריך פון האסל (22 במרץ 1889–24 במרץ 1890)
* פרידריך אוגוסט ציגלר (20 בספטמבר 1890–16 במאי 1892)
* וילהלם פון פפאף (17 במאי 1892–17 באפריל 1895)
* פדור פון ברודובסקי (18 באפריל 1895–2 ביולי 1899)
* ברונו יונס (3 ביולי 1899–8 באפריל 1901)
* אדוארד פון ליברט (9 באפריל 1901–6 באפריל 1903)
* הנס פון בזלר (18 באפריל 1903–15 בספטמבר 1904)
* הרמן יוליוס פון דר לאנקן (16 בספטמבר 1904–21 בספטמבר 1910)
* פרדיננד פון קוואסט (22 בספטמבר 1910–28 בפברואר 1913)
* זיגיסמונד פון פרסטר (1 במרץ 1913–2 בפברואר 1914)
* מנפרד פון ריכטהופן (3 בפברואר 1914–1 באוגוסט 1914)
* ריכרד הרודט פון רוהדן (2 באוגוסט 1914–14 בדצמבר 1917)
* מקסימיליאן פון מוטיוס (15 בדצמבר 1917–21 בפברואר 1919)
* בורגר פון אופן (22 בפברואר 1919–7 במאי 1919)

==לקריאה נוספת==
<div class="mw-content-ltr">
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
</div>

==קישורים חיצוניים==

6
6
Taylor Swift and Def Leppard

CMT Crossroads: Taylor Swift & Def Leppard הוא פרק ששודר במסגרת של תוכנית הטלוויזיה Crossroads CMT. הפרק עסק בזמרת-יוצרת האמריקאית טיילור סוויפט ובלהקת הרוק דף לפרד, והוא יצא בהמשך כאלבום וידאו על ידי חברת התקליטים ביג משין רקורדס.

ההופעה הוקלטה ב-6 באוקטובר 2008,<ref></ref> שודרה לראשונה בטלוויזיה ב-7 בנובמבר 2008,<ref></ref> והופצה ב-16 ביוני 2009, בפורמט של DVD, באופן בלעדי לחנויות וולמארט בארצות הברית.<ref></ref>

== הופעות ==
במסגרת ההופעה בוצעו שירים של סוויפט ושל דף לפרד, תוך שהיא כוללת בתוכה גם כמה קטעים מתוך ראיונות שקוימו שם.<ref name="songs"></ref>

# "Photograph"
# "Picture to Burn"
# "Love Story"
# "Hysteria"
# "Teardrops on My Guitar"
# "When Love & Hate Collide"
# "Should've Said No"
# "Pour Some Sugar on Me"
# "Love"
# "Our Song"
# "Two Steps Behind"

== הוצאת DVD ==
כאשר הופצה התוכנית בפורמט של DVD, היא כללה בתוכה ראיונות נוספים שהתקיימו במסגרת הפרק, תוך שהיא כללה בתוכה שלושה שירי בונוס שלא בוצעו בתוכנית עצמה.

שלוש רצועות הבונוס הן:
# "Our Song"
# "Love"
# "Two Steps Behind"

== קישורים חיצוניים ==

== הערות שוליים ==

קטגוריה:אלבומי טיילור סוויפט
קטגוריה:אלבומי וידאו באנגלית
קטגוריה:אלבומי חברת ביג משין רקורדס
J Sharp

::<small class="noprint noexcerpt nodisambig" style="color:#555577;">הבהרה: הכותרת הנכונה של המאמר היא #J. סימן ה־# הוחלף מפאת הגבלות טכניות.</small>

#J (מבוטא בעברית: ג'יי שארפ) היא שפת תכנות אימפרטיבית, מובנית, ומונחית עצמים מבית מיקרוסופט שנועדה לשמש כשפת מעבר למתכנתי ++J ו־Java, על מנת שיוכלו להשתמש בידע ובאפליקציות הנוכחיות שלהם בסביבת־ של מיקרוסופט. השפה הוצגה לראשונה בשנת 2002 ופיתוחה הופסק בשנת 2007. התמיכה לגרסה הסופית של #J הסתיימה באוקטובר 2017. היא פותחה במרכז הפיתוח של מיקרוסופט בהייטק סיטי בהיידראבאד, הודו.

== הבדלים בסיסיים בין #J ו-Java ==
שתי השפות משתמשות באותו תחביר כללי אך נעשו מספר שינויים ב-#J על מנת שתתמוך בסביבת . לדוגמה, על מנת להשתמש בתכונות ב- עם מחלקה סטנדרטית של JavaBeans, יש לכתוב לפני כן פעולות setter (אתחול תכונות) ו־getter (אחזור תכונות) את ההערה הבאה:
<syntaxhighlight lang="Java">
/** @beanproperty */
</syntaxhighlight>
ולשנות את שם המשתנה הפרטי (משתנה שניתן לגשת אליו ישירות מהמחלקה בו הוא נמצא בלבד - <code>private</code>) כדי שיהיה שונה מהסיומת של שמות ה־getXxx ו־setXxx.

 לא ממירה קוד מקור בשפת Java ל-Java Bytecode (קובצי class.) ולא תומכת בפיתוח java applet<ref>Applet - יישום קטן אשר רץ בתוך הדפדפן.</ref> או יכולה להחזיק applets ישירות בדפדפן אינטרנט, אם כי היא כן מספקת פעולת מעטפת<ref>פעולת מעטפת היא פעולה אשר תפקידה המרכזי הוא לזמן פעולות אחרות</ref> (Wrapper) הנקראת "Microsoft J# Browser Control" אשר מאחסנת אותם כ־ActiveX. לבסוף, Java Native Interface (או בקיצור, JNI, ) ו־Raw Native Interface (או בקיצור, RNI) מוחלפים ב־P/Invoke; #J לא תומכת ב־Remote Method Invocation (או בקיצור: RMI).

ציטוט ממגזין InfoWorld (בתרגום לעברית) על השפה: הממשק של #J ל־NET Framework. הוא יציב, אך לא רציף ומגובש כמו של #C. בפרט, קוד בשפת #J לא יכול להגדיר תכונות, אירועים, דלגייטים (delegates) ו־Value types חדשים. #J יכול להשתמש במבני הנתונים הללו אם הם מוגדרים באסמבלי וכתובים בשפה אחרת, אך זו חוסר היכולת של #J להגדיר מבני נתונים חדשים אשר מגבילה את השפעתה ואת התפעוליות הבינית (היכולת להעביר מידע בין מערכות באופן שימושי) שלה.

== ראו גם ==
* #C – שפת תכנות
* ++J – שפת תכנות
* Java – שפת תכנות
* – שכבת תוכנה של מיקרוסופט

== קישורים חיצוניים ==
* 
* [https://web.archive.org/web/20070416013526/http://msdn2.microsoft.com/en-us/vjsharp/bb188610.aspx Visual J# Design Choices: A Conversation with Pratap Lakshman] at the Wayback Machine (archived 2007-04-16)
* [https://docs.microsoft.com/en-us/dotnet/standard/native-interop/pinvoke P/Invoke]
* J# בוויקיפדיה האנגלית

==הערות שוליים==

קטגוריה:תוכנות שהושקו ב-2002
קטגוריה:שפות תכנות
יחסי הרפובליקה הדמוקרטית של קונגו – רוסיה

יחסי הרפובליקה הדמוקרטית של קונגו–רוסיה הם יחסי החוץ דו-צדדיים בין הרפובליקה הדמוקרטית של קונגו לרוסיה.

== היסטוריה ==
הרפובליקה הדמוקרטית של קונגו מחזיקה ברוסיה שגרירות במוסקבה וקונסוליית כבוד ביקטרינבורג. רוסיה מחזיקה ברפובליקה הדמוקרטית של קונגו שגרירות בקינשאסה. היחסים בין המדינות כוננו ב-7 ביולי 1960 ושוחזרו מאז 30 בנובמבר 1967.

הרפובליקה הדמוקרטית של קונגו ורוסיה מקיימים יחסים חיוביים. סרגיי לברוב נפגש עם שר החוץ של הרפובליקה הדמוקרטית של קונגו באפריל 2009 וקבע כי רוסיה תגדיל את שיתוף הפעולה עם קונגו.<ref>[http://www.congoplanet.com/article.jsp?id=45261413 Russia to strengthen ties with DR Congo] Published April 9, 2009. Retrieved March 28, 2015. Congo Planet.</ref> בשנת 2010 הוענקו לשלושים קצינים של הכוחות המזוינים של הרפובליקה הדמוקרטית של קונגו (FARDC) מלגות ללימודים באקדמיות צבאיות רוסיות. זה חלק ממאמץ גדול יותר לשפר את ה-FARDC על ידי רוסיה.<ref></ref> בדצמבר 2014 נפתח בקינשאסה בית ספר לשפה הרוסית עבור האקדמיה הדיפלומטית בקונגו.<ref></ref> במהלך 2013 ו-2014, קבוצות קטנות של המשטרה הלאומית בקונגו נכחו במסלולי הכשרה של חודשיים ברוסיה.<ref>[https://www.rwradvisory.com/russian-activity-in-the-democratic-republic-of-congo-abstract/ Strategic Analysis: Russian Business Activity in the Democratic Republic of Congo (Abstract)]. RWR Advisory Group. Published 17 May 2017. Retrieved 13 December 2017.</ref>

ב-27 ביולי 2023, הרפובליקה הדמוקרטית של קונגו ורוסיה חתמו על פרוטוקול הפטור הדדי של ויזה לבעלי דרכונים דיפלומטיים ושירותים בשולי פסגת רוסיה-אפריקה בסנט פטרסבורג.[https://www.financialafrik.com/2023/07/29/la-rdc-et-la-russie-signent-un-protocole-dexemption-de-visas/].

== קישורים חיצוניים ==

== הערות שוליים ==
אוטו פצ'ק

אוטו פצ'ק (באנגלית: Petschek Otto) (17 באוקטובר 1882 - 2 ביולי 1934) היה תעשיין אירופאי, ונודע בעיקר בבניית וילה פצ'ק בפראג.

== ביוגרפיה ==
אוטו היה בנם הבכור של ד"ר איזידור ושל קמילה. בין בני משפחתו נודעו דודיו יוליוס ואיגנאז פצ'ק, כולם במקור מקולין.

משפחת פצ'ק הקימה מפעלי כרייה ומפעלים כימיים בינלאומיים שונים בפראג שבצ'כוסלובקיה (כיום צ'כיה). הם שלטו גם על 30% ממפעלי הכריה הגרמניים ובסך הכל שלטו בכמעט 50% מתעשיית הכרייה הפחמית האירופית בשנים שלאחר מלחמת העולם הראשונה.

בשנת 1920 הקים דודו יוליוס את בנק האחים פצ'ק ושותפיו. בין 1923 ל-1929 הקימה משפחתו את וילת פצ'ק.

בן דודו, וולטר (בנו של יוליוס) ואחיו של אוטו, הנס פצ'ק, ניהלו את החברה עד שנת 1938, אז עברו לניו יורק כתוצאה מהסכם מינכן. לאחר מות דודו, איגנץ פצ'ק, נחשב אוטו לראש משפחת פצ'ק.

פצ'ק נישא למרתה לבית פופר, בתו של ג'ודר ויוליוס פופר. נולדו להם ארבעה ילדים.

פצ'ק נפטר ב־2 ביולי 1934 בווינה, אוסטריה, ונקבר בבית הקברות היהודי החדש בפראג.

== וילת פצ'ק ==
[[וילה פצ'ק בפראג.]]
בראשית שנות העשרים, בין שתי מלחמות העולם, בנה אוטו וילת ענק בפראג. במשך השנים שימשה וילה זו אישים שונים, ובהמלך מלחמת העולם השנייה נככבשה על ידי הנאצים שהפכו את המקום למפקדה. לאחר מכן עבר הבית לבעלות ארצות הברית, וכיום משמש בית זה למגורי שגריר ארצות הברית בצ'כיה.

== קישורים חיצוניים ==

* 

* [https://dbs.bh.org.il/luminary/petschek-otto אוטו פצ'ק] באתר בית התפוצות

== לקריאה נוספת ==

* הארמון האחרון, נורמן אייזן

== הערות שוליים==

קטגוריה:יהודים צ'כים
קטגוריה:אנשי עסקים
קטגוריה:ילידי 1882
קטגוריה:נפטרים ב-1934
Cole World: The Sideline Story

Cole World: The Sideline Story (בעברית: העולם של קול: הסיפור הצדדי) הוא אלבום הבכורה של הראפר האמריקאי ג'יי קול. האלבום יצא לאור ב-27 בספטמבר 2011, על ידי חברות התקליטים רוק ניישן, קולומביה רקורדס וסוני מיוזיק אנטרטיינמנט.<ref></ref> מתוך האלבום יצאו שלושה סינגלים.<ref></ref>

האלבום הגיע למקום הראשון במצעד הבילבורד 200, וקיבל את תואר הפלטינה מאיגוד תעשיית ההקלטות האמריקאי.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!בריטניה (BPI)<ref></ref>
|כסף
|60,000
|-
!ארצות הברית (RIAA)<ref></ref>
|פלטינה
|1,000,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:אלבומי 2011
קטגוריה:אלבומי ג'יי קול
קטגוריה:אלבומים באנגלית
קטגוריה:אלבומים שהופקו על ידי ג'יי קול
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת סוני מיוזיק אנטרטיינמנט
קטגוריה:אלבומי חברת קולומביה רקורדס
הר פיבי (אנטארקטיקה)

הר פיבי (באנגלית: Mount Phoebe) הוא הר בסמוך לחוף המזרחי של האי אלכסנדר, שבאנטארקטיקה.

ההר ממוקם בין ראשם של קרחון נפטון וקרחון סאטורן.

ההר ממוקם במפגשם של ארבעה מצוקים הפונים לכיוונים שונים.

ההר מתנשא לגובה של 300 מטרים מעל הקרח המקיף אותו.

== היסטוריה ==
=== גילוי ומיפוי ההר ===

ההר התגלה ב-23 בנובמבר 1935, על ידי לינקולן אלזוורת', בטיסה הטראנס-אנטארקטית שערך מן האי דנדי אל מדף הקרח רוס.

ההר מופה על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו על ידי אלזוורת'.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים של בריטניה.

ההר נקרא על שמו של פיבי האחד של ירחים של כוכב הלכת שבתאי, הכוכב השישי של מערכת השמש, וזאת בשל שמו של קרחון שבתאי הסמוך.

== ראו גם ==

* הר אתלוולף
* הר קלימנט אוחרידצקי
* הר שומאן

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:11730 הר פיבי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=130109 הר פיבי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11225&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר פיבי] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=11730&fid=antgeo_118 תצלום לוויין של אזור הר פיבי]
* [https://peakery.com/mount-phoebe-antarctica/ הר פיבי] באתר peakery (מרחקים לאתרים סמוכים)

== הערות שוליים ==

פיבי
קסם בלתי נשלט

קסם בלתי נשלט (באנגלית: Upside-Down Magic) הוא סרט טלוויזיה אמריקאי, מסוגת פנטזיה, שמבוסס על סדרת הספרים "קסם לא נורמלי" מאת שרה מלינובסקי, לורן מירקל ואמילי ג'נקינס. הסרט בוים על ידי ג'ו נוסבאום, נכתב על ידי ניק פוסטאי וג'וש א. כגן, והופק על ידי Resonate Entertainment ו-Bad Angels Productions. בסרט מככבים איזבלה רוז, סאיינה אגודונג, ויקי לואיס, קייל הווארד, אלי סמוחי, אליסון פרננדז ומקס טורינה.

הסרט, המשמש כסרט ה-109 של סרטי ערוץ דיסני, שודר לראשונה בארצות הברית בערוץ דיסני ב-31 ביולי 2020. בישראל הסרט שודר לראשונה בערוץ דיסני ישראל ב-28 באוגוסט 2020 עם תרגום עברי. אורך הסרט הוא כ-96 דקות, ושפת המקור שלו היא אנגלית.

== תקציר העלילה ==
הסרט עוקב אחר נורי הוראס בת ה-13 וחברתה ריינה קרוואג'ל, שמתחילות ללמוד בבית ספר יוקרתי לקסמים. ריינה מתקבלת לכיתת הכבוד של המשלהבים (אלו שמסוגלים לשלוט באש), ואילו נורי, עקב אי יכולתה להפוך לחתול למשך 6 שניות, נשלחת לכיתת ה-ק.ב.נ (ראשי תיבות של קסם בלתי נשלט), יחד עם פפר, תלמידה שבמקום להעיף דברים לכיוונה דוחפת אותם ממנה, אליוט, משלהב שיודע להפיק רק עשן, אך לא אש, ואנדרס, ילד שקט שמצליח לעוף אך לא לנחות, במטרה שיפסיקו להיתאמן על כוחות הקסם שלהם, כדי שיאבדו אותם, בגלל הפחד של צוות בית הספר מפני רוח הצללים, הנוטה להישתלט על תלמידי ה-ק.ב.נ. נורי, פפר, אליוט ואנדרס מתחילים להיתאמן על כוחות הקסם שלהם בסודיות, בעזרת המורה שלהם, המתגלה כ-ק.ב.נ בעצמו. בינתיים, תלמידה בשם שנדרה מתחילה לרדוף את ריינה, ולבסוף רוח הצללים משתלטת על ריינה והיא מתחילה לתקוף את בית הספר ביום המייסדים. לאחר שכל בתי הספר נכשלים בהתמודדות מול ריינה, ה-ק.ב.נ. מביסים אותה והיא חוזרת לעצמה. הסיפור נגמר בכך שכיתת ה-ק.ב.נ מבוטלת, ותלמידיה נשלחים ללמוד בבתי הספר הרגילים לקסם שבאקדמיה.

== דמויות ושחקנים ==
* נורי הוראס (איזבלה רוז)
* ריינה קרוואג'ל (סאיינה אגודונג)
* המנהלת נייטסלר (ויקי לואיס)
* באד שריף (קייל הווארד)
* אליוט כהן (אלי סמוחי)
* פפר פן (אליסון פרננדז)
* אנדרס פאדילו (מקס טורינה)
* פרופסור ארגון (סינתיה מקוויליאמס)
* פרופסור האן (אליין קאו)
* צ'נדרה (יסמין פלטשר)
* פרופסור לואיס (אמיתי מרמורשטיין)
* פיליפ (קאלום איירלי)
* אוגוסטוס (ג'יימי קליאיקה)
* ליאו (ריקרדו אורטיס)
* קיילה (ולנסיה בודיאנטו)
* מר קרוואג'ל (ג׳ייסון אסונציון)

== קישורים חיצוניים ==

== הערות שוליים ==

קטגוריה:סרטים אמריקאיים מבוססי ספרים
קטגוריה:סרטי פנטזיה אמריקאיים
קטגוריה:סרטי טלוויזיה אמריקאיים
קטגוריה:ערוץ דיסני: סרטי מקור
קטגוריה:סרטים באנגלית
קטגוריה:סרטי 2020
קטגוריה:סרטים על קסמים ואשליות
יחסי בוטסואנה–רוסיה

כתב ההאמנה שלה לנשיא רוסיה ולדימיר פוטין, 2007]]
יחסי בוטסואנה–רוסיה הם יחסי החוץ בין בוטסואנה לרוסיה. היחסים בימינו בין המדינות מתוארים כידידותיים וארוכי שנים.

לדברי שר החוץ, רוסיה הייתה אחת המדינות הראשונות שקיימו יחסים דיפלומטיים מלאים עם בוטסואנה.<ref></ref>

== יחסי בוטסואנה–ברית המועצות ==
בוטסואנה וברית המועצות כוננו יחסים דיפלומטיים ב-6 במרץ 1970, והעניינים הסובייטים טופלו בתחילה באמצעות שגרירות ברית המועצות בלוסקה, זמביה.<ref></ref><ref></ref> למרות גישתה הפרו-מערבית, בוטסואנה השתתפה באולימפיאדת הקיץ של 1980, כשהופיעה לראשונה במשחקים האולימפיים במוסקבה. כמו כן, ב-14 בינואר 1977, לאחר התקפות על בוטסואנה בידי רודזיה הדרומית, הצטרפה ברית המועצות להחלטה 403 של מועצת הביטחון של האו"ם כדי לגנות את הפיגועים.

== היחסים בין שתי המדינות ==
שיתוף פעולה כלכלי ומסחרי בין רוסיה לבוטסואנה נקבע על ידי הסכם הסחר משנת 1987 וההסכם לשיתוף פעולה כלכלי וטכני משנת 1988. ממשלת הפדרציה הרוסית וממשלת הרפובליקה של בוטסואנה חתמו בספטמבר 1999 על ההסכם לשיתוף פעולה תרבותי, מדעי וחינוכי. רוסיה ובוטסואנה קיימו שיתופי פעולה פוריים במגוון תחומים, במיוחד בפיתוח משאבי אנוש. ורוסיה עדיין מציעה מלגה רבה יותר בענפי מפתח כמו בריאות, שחווה כיום מחסור קריטי בכוח אדם. בוטסואנה היא גם אחת המדינות בהן אזרחי רוסיה אינם זקוקים לויזה.<ref></ref> רוסיה מחזיקה בבוטסואנה שגרירות בגאבורון, בעוד שבוטסואנה מיוצגת ברוסיה באמצעות שגרירותה בסטוקהולם, שוודיה וקונסוליית כבוד במוסקבה.

==קישורים חיצוניים==

== הערות שוליים ==
Born Sinner

Born Sinner (בעברית: חוטא נולד) הוא אלבום האולפן השני של הראפר האמריקאי ג'יי קול. האלבום יצא לאור ב-18 ביוני 2013, על ידי חברות התקליטים ByStorm אנטרטיינמנט, קולומביה רקורדס, דרימוויל רקורדס ורוק ניישן.<ref></ref> מתוך האלבום יצאו ארבעה סינגלים.<ref></ref>

האלבום הגיע למקום הראשון במצעד הבילבורד 200, וקיבל את תואר הפלטינה מאיגוד תעשיית ההקלטות האמריקאי.<ref></ref><ref></ref>

== רשימת רצועות ==

== מיקומי שיא ==

=== מצעדי סוף שנה ===

== נתוני מכירות ==
{| class="wikitable sortable"
!מדינה
!תארים
!מכירות
|-
!ארצות הברית (RIAA)<ref></ref>
|פלטינה
|796,000<ref></ref>
|-
!בריטניה (BPI)
|זהב
|100,000<small></small>
|-
!קנדה (Music Canada)<ref></ref>
|זהב
|40,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:אלבומי 2013
קטגוריה:אלבומי ג'יי קול
קטגוריה:אלבומים באנגלית
קטגוריה:אלבומים שהופקו על ידי ג'יי קול
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת דרימוויל רקורדס
קטגוריה:אלבומי חברת קולומביה רקורדס
יחסי יפן – פפואה גינאה החדשה

שגרירות פפואה גינאה החדשה בטוקיו
יחסי יפן–פפואה גינאה החדשה הם יחסי החוץ בין יפן לפפואה גינאה החדשה.

== סקירה כללית ==
במלחמת העולם השנייה כבשו יפן לראשונה את רבאול ב-23 בינואר 1942 וביצרו אותה. אחר כך כבשה יפן כשני השלישים הצפוניים של גינאה החדשה. הולנד, בריטניה ואוסטרליה המשיכו להילחם בהם והחל מ-1943 נחתו גם חילי צבא ארצות הברית בצפון מזרח האי מתוך תוכנית שנועדה לכבוש רק את חופו הצפוני של האי. הדבר בוצע בהצלחה עד 1945 אבל הקרבות נמשכו עד סוף המלחמה. ב-15 באוגוסט 1945 נכנעו היפנים ברבאול.

היחסים הדיפלומטיים בין יפן לפפואה גינאה החדשה כוננו ב-16 בספטמבר 1975, התאריך בו פפואה גינאה החדשה קיבלה את עצמאותה. יפן מחזיקה בפפואה גינאה החדשה שגרירות בפורט מורסבי, ואילו פפואה גינאה החדשה מחזיקה ביפן שגרירות בטוקיו. פפואה-גינאה החדשה היא כיום הנהנית הגדולה ביותר של סיוע חוץ יפני ב. ביקורים ברמת השרים תכופים בין המדינות.

==קישורים חיצוניים==

== הערות שוליים ==
טקס הסלנה

חברת התעופה ריינאייר בנמל תעופה של רייקה בשנת 2011]]
ספינת כיבוי אש עורכת טקס ההסלנה לכבוד ספינת [[צי ארצות הברית USS Vandegrift ליד גשר הפלדה בנמל פורטלנד, מדינת אורגון]]
טקס הסלנה (התזת סילוני מים) הוא טקס הצדעה והוקרה מסורתי המציין אירוע משמעותי בתעופה או בצי וחיל ים.

בתעופה, הטקס מתבצע כאשר מטוס מתקדם על הקרקע תחת סילוני מים המותזים עליו מאחת או כמה כבאיות תעופיות.

בשדה תעופה, בדרך כלל מספר זוגי של כבאיות נעמדות במאונך לציר תנועת המטוס, בצדי מסלול הסעה או בצדי רחבת חנית מטוסים וסילוני מים מיצרים שורת קשתות מעל המטוס. נוצר דמיון סמלי לטקס חתונה תחת קשת הנישואין או קשת חרבות (בחתונות אנשי צבא).

מקובל לציין בטקס ההסלנה את הטיסה הראשונה (השקת קו טיסה חדש) או האחרונה של חברת תעופה מסוימת בנמל תעופה בו מתקיים הטקס, או הטיסה הראשונה או האחרונה של דגם מסוים של המטוס, או יציאה לגמלאות של קברניט הראשי או פקח טיסה ראשי ואירועים אחרים.

את טיסתו האחרונה של קונקורד מנמל התעופה הבינלאומי ג'ון פ. קנדי ציינו בטקס ההסלנה כאשר סילוני מים נצבעו בצבעי כחול, לבן ואדום.

לאחר ניצחונו של דונלד טראמפ בבחירות לנשיאות ארצות הברית 2016, נערך טקס ההסלנה בנמל התעופה לה גוארדיה לכבוד טיסתו הראשונה בתור נשיא ארצות הברית במטוס אייר פורס 1.

בצי, ברוב המקרים, את התזת סילוני מים מבצעים מספינת כיבוי אש. הטקס נערך לכבוד ביקור ראשון או אחרון של רב-חובל הספינה או פרישתו, או הפלגה הראשונה או אחרונה של הספינה, ביקור של ספינת מלחמה בנמל ואירועים חשובים אחרים.

== קישורים חיצוניים ==

* [https://www.ias.co.il/תעופה/הקו-החדש-של-האינאן-איירליינס-לשנזן-שבסין-הושק-הבוקר// הקו החדש של האינאן איירליינס לשנזן שבסין הושק הבוקר, אתר IAS]
* 
* 

הסלנה
קטגוריה:תעופה
קטגוריה:מונחים ימיים
4 Your Eyez Only

הוא אלבום האולפן הרביעי של הראפר האמריקאי ג'יי קול. האלבום יצא לאור ב-9 בדצמבר 2016, על ידי חברות התקליטים דרימוויל רקורדס, רוק ניישן ואינטרסקופ רקורדס.<ref></ref><ref></ref> מתוך האלבום יצאו שני סינגלים.<ref></ref>

האלבום הגיע למקום הראשון במצעד הבילבורד 200, וקיבל את תואר הפלטינה מאיגוד תעשיית ההקלטות האמריקאי.<ref></ref><ref></ref><ref></ref>

== מילים ונושא ==
מבחינה לירית, האלבום עוקב אחר סיפורו של בחור צעיר העובר ממכירת קראק להתאהבות והקמת משפחה. ברצועה האחרונה, מתגלה כי הוא מת, ומרבית האלבום הוא קלטת שיצר לבתו להאזין לה לאחר שהוא נעלם.<ref></ref> עם צאתו של האלבום, החלו תיאוריות לגבי המשמעות מאחוריו.<ref></ref> אתר Genius פנה למקור המקורב לחברת דרימוויל רקורדס, שאישר כי העלילה עוסקת בחבר אמיתי של קול, המוצג באלבום תחת השם הבדוי ג'יימס כדי לשמור על פרטיותו.<ref></ref> קייסי מילר מדיילי אמרלד תיאר את האלבום כ"מסע אחר רצועה של חווית התבגרות של אדם שחור באומה שלנו, ממפגש עם אלימות בגיל צעיר, סבל מדעות קדומות גזעיות בלתי נמנעות בחיים האמיתיים ובתקשורת והתמודדות עם מוות ותמותה. הוא גם דן בהתאהבות ובהבאת ילד לעולם, מה שמספק מקור ריחוף לאלבום כי אחרי הכל, לא הכל בחיים הוא טרגי".<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)<ref></ref>
|זהב
|35,000
|-
!ארצות הברית (RIAA)<ref></ref>
|פלטינה
|1,000,000<small></small>
|-
!בריטניה (BPI)
|זהב
|100,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:אלבומי 2016
קטגוריה:אלבומי ג'יי קול
קטגוריה:אלבומים באנגלית
קטגוריה:אלבומי קונספט
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי ג'יי קול
קטגוריה:אלבומים שהופקו על ידי פרנק דוקס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי חברת אינטרסקופ רקורדס
קטגוריה:אלבומי חברת דרימוויל רקורדס
דוד גטניו

דוד גטניו הוא קצין בצה"ל בדרגת אלוף-משנה, אשר מכהן כמפקד בית הספר להפעלת אש (שבטה).

== ביוגרפיה ==
גטניו התגייס לצה"ל לחיל התותחנים. כיהן כמפקד גדוד 334, מפקד בא"ח תותחנים במסגרתו הקים את מיזם ״הורה שיודע״, בו הורי לוחמים משתפים מניסיונם הורי מתגייסים טריים <ref></ref>. בהמשך הועלה לדרגת אלוף-משנה ומונה למפקד עוצבת התבור, במאי 2022 מונה למפקד בית הספר לתותחנות שדה.
אביו הוא הצייר המנוח יוסף גטניו.

== הערות שוליים ==

קטגוריה:אלופי-משנה בצה"ל
קטגוריה:מפקדי עוצבת התבור
קטגוריה:ישראלים שנולדו במאה ה-20